ది గ్రడ్జ్
కామిక్-కాన్ 2006 సమయంలో "ది గ్రడ్జ్ 3"ని సోనీ ప్రకటించింది. ఈ కొనసాగింపు చిత్రానికి దర్శకత్వం వహించమని తొలుత తనకు ప్రతిపాదన వచ్చిందని, అయితే నిర్మించడానికే తాను మక్కువ చూపానని తకాషి షిమిజు తెలిపాడు. 2007 అక్టోబరు 23న ఈ చిత్రానికి టాబీ విల్కిన్స్ దర్శకత్వం వహిస్తాడని స్పష్టమైంది. లఘు చిత్రాలు రూపొందించిన ఆయన 2006లో "ది గ్రడ్జ్ 2" చిత్రం విడుదలకు ప్రచార వస్తువుగా "టేల్స్ ఫ్రమ్ ది గ్రడ్జ్‌"ను రూపొందించాడు. దీనిని తకాషి షిమిజు మరియు శామ్ రైమి సంయుక్తంగా నిర్మిస్తారు. దీనికి సంబంధించిన కథనం యొక్క రెండో ముసాయిదా పూర్తయింది, ఈ సినిమా చిత్రీకరణ తదుపరి స్క్రిప్ట్ రూపకల్పన ఆధారంగా జనవరి, 2008 మొదట్లో ప్రారంభం కావొచ్చు. ది గ్రడ్జ్ శ్రేణిలో ఇదే ఆఖరు చిత్రం.
ది గ్రడ్జ్
ఈ చిత్రం ఉత్తర అమెరికాలో 3,348 థియేటర్లలో ప్రదర్శించబడింది. ఇది విడుదలైన తొలి వారాంతానికి (అక్టోబరు 22-24, 2004) టిక్కెట్ల విక్రయాల ద్వారా $39.1 మిలియన్లను వసూలు చేసింది. రెండో వారాంతానికి వసూళ్లు 43% మేర తగ్గి, $21.8 మిలియన్లకు పడిపోయాయి. "హౌస్ ఆన్ హాంటెడ్ హిల్" తర్వాత హాలోయన్ బాక్సాఫీసు వద్ద ఇది తొలి భయానక చిత్రంగా అగ్రస్థానంలో నిలిచింది. ఈ చిత్రం బాక్సాఫీసు విశ్లేషకులు మరియు సోనీ పిక్చర్స్ అధికారుల అంచనాలను మించి, ఒక్క ఉత్తర అమెరికాలోనే US$ 110,359,362, ప్రపంచవ్యాప్తంగా $187,281,115 వసూలు చేసింది. ఈ చిత్ర నిర్మాణ వ్యయం $10 మిలియన్ల కంటే తక్కువగానే ఉంటుందని సోనీ తెలిపింది. తద్వారా ఆ ఏడాది అత్యధిక లాభాలను ఆర్జించి పెట్టిన చిత్రాల్లో ఒకటిగా నిలిచింది..